text: Elin lurtaði nógv eftir tónleiki í sínum ungu árum, mest rokk tónleiki, men hon forelskaði seg mest í einum serligum bólk – Uriah Heep, og gjørdist ein stórur fjeppari av teimum. Hon hámetti serliga heilan aftan fyri nógvar av Uriah Heep’s tónlistaverkum – Ken Hensley, hvørs einstaklingaútgávur hon neyt eins nógv sum hinar.
text: #000000
text: Her er Ken Hensley í 70’unum:
text: #000001
text: Sum eitt lítið kuriosum: Lítið visti hon, at nógv ár seinni, fór hon at hitta sína fyrimynd, Ken Hensley, í heimbýi hennara, Tórshavn, har hon fekk møguleikan at siga honum frá, hvussu nógv hansara tónleikur hevði havt at týða fyri seg. Hon var so takksom fyri møguleikan at kunna takka honum fyri hansara tónleik.
text: #000002
text: Tíðliga sjeytiárunum kundi Elin bara sita í fleiri tímar og lurta eftir Uriah Heep plátum, ofta saman við hennara bestu vinkonu, Mariu, sum hevði líknandi tónleikasmakk.
text: #000004
text: Fyrsta veruliga almenna framførslan hjá Elini á palli sum sangari var, tá hon var 16 ára gomul í einum leiki í Sjónleikarhúsinum í Havn, har hon sang ein føroyska útgávu av sanginum “Streets of London” eftir Ralph McTell, sum hon týddi ella enduryrkti sjálv sum bara 15 ára gomul. Føroyski sangteksturin, sum hon skrivaði, bleiv sera væl umtóktur. Fólk avritaðu sangin á stencil pappír og sungu hann í veitslum. Sangurin er tikin upp við hennara sangteksti av ymiskum øðrum tónleikarum nakrar ferðir síðani tá.
text: #000006
text: Her er ein mynd av Elini á hennara fyrstu almennu framførslu í gamla Sjónleikarhúsinum í Havn, í 1974:
text: #000007
text: Eftir hesa framførsluna var hon biðin um at taka lut í eini beinleiðis útvarpssending, sum kallaðist “V4” í Útvarpi Føroya. Hon gjørdist kend í Føroyum hesi árini, tí hon fór á ferð kring alt Føroya land við hinum, sum luttóku í útvarpsendingini, og sangrødd hennara var sostatt at hoyra í útvarpinum leygarkvøld í næstan tríggjar vetrar á rað. Tað er vert at nevna, at har var einki sjónvarp í Føroyum hesi árini – ikki fyrr enn 1983 – so øll lurtaðu eftir útvarpinum.
text: #000008
text: Í seinnu helvt av sjeytiárinum var Elin við til at stovna fyrsta jazzklubban í Havn – Havnar Jazzfelag – ein legendariskur klubbi, har ikki bara jazzur var spældur, men øll sløg av rútmiskum tónleiki. Jazzklubbin gjørdist eitt kent stað, sum nógvir føroyskir tónleikarar enn minnast við takksemi, tí hann bjóðaði teimum ein møguleika at spæla og lurta eftir tónleiki, sum ongantíð var spældur live í Havn áður. Harumframt komu fleiri útlendskir tónleikarar, sum vóru bodnir til Føroya at spæla í jazzklubbanum. Hetta var ein sera stórur íblástur fyri føroyskar tónleikarar. Elini dámdi sera væl jazz og blues í seinnu helvt av sjeytiárunum, orsaka av hennara áhuga og virksemi í Havnar Jazzfelag – so hetta hevur eisini havt eina stóra ávirkan.
text: #000010
text: Elin hevði eisini fleiri framførslur í jazzklubbanum, millum annað við morbróðir sínum, Svenn Brimheim, har hon sang jazz og bues frá The Real Book.
text: #000011
text: Ta tíðina spældi Elin eisini fólkatónleik við nøkrum av sínum floksfelagum – Ívar Bærentsen, á gittar, og Bergur Hansen á floytu – hon sang og spældi klaver sjálv. Hon byrjaði eisini at gera sín egna tónleik mest fólkatónleik við íblástri úr jazzi og blues, og hevði fleiri framførslur í jazzklubbanum – eisini saman við øðrum tónleikarum.
text: #000012
text: Her er Elin, har hon syngur saman við Bergur á floytu og Ívar á gittara:
text: #000013
text: Elin var í 1977 á fyrstu jazzplátuni nakrantíð gjørd í Føroyum “Jazz í Føroyum 1” (TUTL HJF 1) við sanginum “Hundasjúku blues” gjørdur av skúlaflokki hennara og Kristiani Blak, lærara teirra, sum er ein av sangunum, ið hevur verið verandi longst nakrantíð á hittlistanum “15 teim bestu” í Føroyum (uml. 20 vikur). Plátan varð tikin upp í upptøkuhølunum hjá legendariska tónleikaframleiðaranum Milson Zachariassen í kjallaranum hjá honum.
text: #000014
text: Sama árið (1977) var Elin við á eini barnaplátu “Nu ska’ vi u å sejle” [TUTL HJF 3] 1977 við bólkinum Kræklingar og øðrum, við tónleiki eftir Kristian Blak. Hon sang Girafsangen (“The Giraf Song”).
text: #000015
text: Um summarið í 1977 fór Elin á konsertferð í Skotlandi, Orknoyggjunum og Hetlandi, har hon var partur av einum hópi av fólkum, sum m.a. dansaðu føroyskan dans og spældu spælimanstónleik. Hon sang eisini sjálv á palli við gittaraspælaranum Ívari Bærentsen og bassspælaranum Kolbein Simonsen, har hon sang nakrar av sínum egnu sangum og nakrar sangir hjá Ívari Bærentsen. Konsertirnar vóru væl umtóktar, serliga í Orknoyggjunum og í Hetlandi, har øll atgongumerki vóru útseld á øllum konsertunum.
text: #000016
text: Í 1976 var Elin ein av sjónleikarunum á pallinum í sangleikinum “Lív og leikur í fimti ár”.
text: #000018
text: Her eru allir sjónleikararnir á pallinum í Sjónleikarhúsinum. Elin er nr. 3 frá vinstru fremst:
text: #000019
text: Her er Elin á hennara fyrstu einstaklingaframførslu á palli seint í 70’unum á á altjóða kvinnudegnum. Tiltakið var í auluni á Føroya Studentaskúla:
text: #000020